《卜算子》
明代·聂大年

杨柳小蛮腰，惯逐东风舞。学得琵琶出教坊，不是商人妇。

忙整玉搔头，春笋纤纤露。老却江南杜牧之，懒为秋娘赋。

作者简介：（1402—1456）明江西临川人，字寿卿。宣德末荐授仁和县训导，后分教常州，迁仁和教谕。景泰六年征入翰林，修实录。未几得疾卒。博通经史，工诗，善古文，亦能书，得欧阳询法。有《东轩集》。